《宿秦氏山庄和忠宪高公水居诗》
清代·刘齐

林亭传自古，揽眺意偏新。渐与风尘远，方知鱼鸟亲。

水分千涧月，云护四堤春。独坐心无事，开窗数绿筠。

作者简介：刘齐字言洁，号存轩，清无锡人。选贡生，刘元珍曾孙，刘齐与其家素川及陈振先、秦泉南、孙敬居、吴蓉躬、施对杨诸先生称蓉湖七子，著有《慎独斋诗鸣秋集》。